钦定古今图书集成/理学汇编/学行典/第233卷 > 孔丛子 > 《抗志篇》
## 钦定古今图书集成/理学汇编/学行典/第233卷 > 孔丛子 > 《抗志篇》

卫公子交见于子思曰：“先生圣人之后，执清高之操，
天下之君子莫不服先生之大名也。交虽不敏，窃慕
下风，愿师先生之行，幸顾恤之。”子思曰：“公子不宜也。
夫清高之节，不以私自累，不以利烦意，择天下之至
道，行天下之正路。今公子绍康叔之绪，处战伐之世，
当务收英雄，保其疆土，非所以明臧否，立规检，修匹”
夫之行之时也。